**לכבוד**

**הורים ותלמידים כיתות י'**

**אישור הורים להשתתפות ביום שיא חשיפת תוכנית מעורבות חברתית לתלמידי י'‏**

##### הדברים הטובים והיפים ביותר בעולם אינם נראים או נשמעים.

##### אפשר להרגיש אותם רק דרך הלב ( הלן קלר).

השנה, תלמידי שכבת י', ישתתפו בתוכנית "התפתחות אישית ומעורבות חברתית". תכנית זו תתפרס על פני שלוש שנות לימוד בחטיבה העליונה. מטרתה לטפח בוגר עצמאי, בעל חוסן נפשי, מודעות ורגישות חברתית, המגלה אמפתיה, אכפתיות ואחריות והרואה את המעורבות החברתית כערך ודרך חיים.

התוכנית מחנכת לערבות הדדית, מזמנת לתלמידים הכרות עם החברה על גווניה וכן למידה על עצמם והתפתחות אישית תוך התנסות בגילוי אחריות, יוזמה, מנהיגות, התמודדות עם קשיים.

**ההשתתפות בתוכנית בהצלחה מהווה תנאי סף לזכאות לקבלת תעודת בגרות.**

יום שיא עירוני לחשיפת תלמידי י' בעיר לתוכנית זו, יתקיים ביום ו', 1.11.19 . האירוע יתקיים

בהיכל התרבות ויתחלק ל- 2 חלקים:

**07:45** - התכנסות ברחבת היכל התרבות ורישום אצל מחנכי הכיתות.

**07:50** - הרצאה בהיכל התרבות.

**09:20** - יריד מקומות התנסות ברחבת ההיכל.

**10:30-11:00** - סיום משוער.

**לתשומת לבכם, הגעת התלמידים ופיזורם הינה עצמאית.**

**יש להגיע לפעילות בתלבושת בית הספר וכן להצטייד באוכל ובשתייה.**

**ההשתתפות בפעילות היא חובה לכלל התלמידים**, גם עבור תלמידים שמשובצים במקומות התנדבות שונים!

לידיעתכם, לא תתאפשר הכנסת תיקים לאולם.

אנא אישורכם להשתתפות ילדכם ביריד זה.

בברכה,

איריס שלזינגר דיתי רפפורט מירב רון

רכזת שכבה י' רכזת תוכנית מעורבות חברתית מנהלת חט"ע

לכבוד

הנהלת בית הספר

**הנדון: אישור השתתפות ביריד מעורבות עירוני**

הריני מאשר את השתתפות בני/בתי \_\_\_\_\_\_\_\_\_\_\_\_\_\_\_\_\_\_\_\_\_\_\_ מכיתה \_\_\_\_\_\_\_\_\_\_

ביריד המעורבות העירוני שיתקיים ביום שישי 1.1.19.

ידוע לי כי ההגעה והחזרה הינה עצמאית.

שם ההורה: \_\_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_